Shallow (სიმღერა)

Shallow (სიმღერა)
„Shallow“ — სიმღერა 2018 წლის ფილმიდან „ვარსკვლავის დაბადება“ ლედი გაგას და ბრედლი კუპერის შესრულებით. პირველი სინგლი ფილმის საუნდტრეკ ალბომიდან, იგი გამოიცა 2018 წლის 27 სექტემბერს ლეიბლზე Interscope Records. სიმღერის ავტორები არიან ლედი გაგა, ენდრიუ ვიატი, ენტონი როსომანდო და მარკ რონსონი, ხოლო პროდიუსერები არიან თავად გაგა და ბენჟამინ რაისი. სიმღერა ფილმის განმავლობაში ისმის სამჯერ, მათ შორის ფილმის გადამწყვეტ სცენაში როდესაც კუპერის პერსონაჟი ჯექსონ მაინი სიმღერის შესასრულებლად სცენაზე მიიწვევს გაგას პერსონაჟს ელის. სცენა გადაღებულია ლოს-ანჯელესში მდებარე ბერძნულ თეატრში.
გაგას პერსონაჟისშთვის სიმღერას მნიშვვნელოვანი როლი აქვს ფილმში, რადგან მასში ნაჩვენებია ელისა და ჯექსონის ურთიერთობა. გაგას განცხადებით მან სიმღერა დაწერა ელის ხედვით. სიმღერის ჩაწერა ფილმის გადაღებისას მოხდა ცოცხლად, სწორედ ამიტომ მასში ისმის მაყურებლის ოვაცია და აპლოდისმენტები.
სიმღერამ კრიტიკოსების მხრიდან დაიმსახურა დადებითი შეფასება, განსაკუთრებით კი აღნიშნეს გაგას ვოკალი და კომპოზიციის დრამატული ხასიათი. კომერციულად სიმღერა წარმატებული აღმოჩნდა, იგი მოექცა ათზე მეტი ქვეყნის ოფიციალური ჩარტების სათავეში, მათ შორის დიდ ბრიტანეთში. სიმღერამ მიიღო ოსკარის, ოქროს გლობუსის და კრიტიკოსთა არჩევანის ჯილდოები საუკეთესო ორიგინალური სიმღერისთვის. იგი ასევე წარდგენილი იყო გრემის ჯილდოზე ოთხ ნომინაციაში მათ შორის წლის სიმღერა და წლის ჩანაწერი, თუმცა გაიმარჯვა ორ ნომინაციაში: საუკეთესო პოპ დუეტის/ჯგუფის შესრულება და საუკეთესო ვიზუალური მედიისთვის დაწერილი სიმღერა. სიმღერის სოლო ვერსია გაგამ ცოცხლად შეასრულა გრემის 61-ე დაჯილდოებაზე, ხოლო დუეტის სახით ბრედლი კუპერთან ერთად ოსკარის 91-ე დაჯილდოებაზე.
სიმღერების სია
ციფრული ჩამონატვირთი
„Shallow“ – 3:37
პრომო CD
„Shallow“ (რადიო ვერსია) – 3:36
ჯილდოები
პერსონალი
მენეჯმენტი
ჩაიწერა სტუდიებში Greek Theater, EastWest Studios, The Village West (ლოს ანჯელესი, კალიფორნია)
აუდიო მიქსი გაკეთდა სტუდიაში Electric Lady Studios (ნიუ-იორკი, ნიუ იორკი)
აუდიო მასტერინგი გაკეთდა სტუდიაში Sterling Sound Studios (ნიუ-იორკი)
Published by Sony/ATV Songs LLC / SG Songs LLC (BMI) / ImageM CV / Songs of Zelig (BMI)
Published by Stephaniesays Music (ASCAP) / Downtown DLJ Songs (ASCAP) by Downtown Music Publishing LLC, Whiteball Music Publishing Group / Downtown DMP Songs (BMI)
Published by Warner-Barham Music LLC (BMI) / Admin by Songs of Universal (BMI) / Warner-Olive Music LLC (ASCAP)
პერსონალი
ლედი გაგა – სიმღერის ავტორი, პროდიუსერი, ვოკალი
ბრედლი კუპერი – ვოკალი
მარკ რონსონი – სიმღერის ავტორი
ენტონი როსომანდო – სიმღერის ავტორი
ენდრიუ ვიატი – სიმღერის ავტორი
ბენჟამინ რაისი – პროდიუსერი, ხმის ჩამწერი
ბო ბოდნარი – ჩაწერის ასისტენტი
ალექს უილიამსი – ჩაწერის ასისტენტი
ტომ ელმჰირსტი – აუდიო მიქსი
ბრენდონ ბოსტი – აუდიო მიქსის ასისტენტი
რენდი მერილი – აუდიო მასტერინგი
ენტონი ლოგერფო – დასარტყმელი საკრავი
კორი მაკკომიკი – ბასები
ალბერტო ბოფი – კლავიშებიანი საკრავი
ლუკას ნელსონი – აკუსტიკური გიტარა
ჯესი სიბენბერგი – გიტარა
ედუარდო "ტატო" მელგარი – დასარტყმელი საკრავები
ინფორმაცია პერსონალის შესახებ აღებულია ალბომ A Star Is Born-ს ბუკლეტიდან.
სერტიფიცირებები და გაყიდვები
გამოცემების ისტორია
რესურსები ინტერნეტში
სქოლიო
2018 წლის სიმღერები
2018 წლის სინგლები
ლედი გაგას სიმღერები
ბრედლი კუპერის სიმღერები
სიმღერები ლედი გაგას ავტორობით
სიმღერები ლედი გაგას პროდიუსერობით
სიმღერები მარკ რონსონის ავტორობით
სიმღერები ენდრიუ ვიატის ავტორობით
სიმღერები ენტონი როსომანდოს ავტორობით
Interscope Records-ის სინგლები
ქანთრი ბალადები
ვოკალური დუეტები